
របាយការណ៍ ខែមីនា
[bookmark: _GoBack]ពីថ្ងៃទី០១ ដល់ថ្ងៃទី៣១ ខែមីនា ឆ្នាំ២០២៣
I. អំពីកម្លាំង 
          កំលាំងសរុប ០៥នាក់(ស្រី០០នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី០២ ខែមីនា ឆ្នាំ២០២៣៖ ឯកឧត្ដម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុក ក្រុមជំនួយកិច្ចការអនុវត្តច្បាប់ និងលោកវរសេនីយ៍ឯក សំ សុផាន់ណា អនុប្រធានក្រុមជំនួយកិច្ចការអនុវត្តច្បាប់បានចូលរួមប្រជុំផ្ទៀងផ្ទាត់របាយការណ៍ឆ្នាំ២០២២ ក្រោមអធិបតីភាពលោកជំទាវ ជូ ប៊ុនអេង អនុប្រធាន    អចិន្ត្រៃយ៍ នៅបន្ទប់ប្រជុំអគ្គលេខាធិការដ្ឋាន គ.ជ.ប.ជ ដោយមានការអញ្ជើញចូលរួមពី លោកជំទាវឧត្ដមសេនីយ៍ឯក ប៉ុណ្ណ សំខាន់ អគ្គលេខាធិការ ​ឯកឧត្តម លោកជំទាវអគ្គលេខាធិការរង ប្រធានលេខាធិការដ្ឋាន និងប្រធានក្រុមជំនួយកិច្ចទាំង៦ អនុប្រធានលេខាធិការដ្ឋានទទួលបន្ទុករបាយការណ៍របស់អគ្គលេខាធិការដ្ឋាន គ.ជ.ប.ជ ។
· ថ្ងៃទី០៦-០៧ ខែមីនា ​ឆ្នាំ២០២៣៖ ឯកឧត្ដម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុក ក្រុមជំនួយកិច្ចការអនុវត្តច្បាប់ បានអញ្ជើញចូលរួមកិច្ចសន្ទនាស្តីពី ស្ត្រីក្នុងកិច្ចការនគរបាល/អនុវត្តន៍ច្បាប់ “តម្លៃនៃភាពចម្រុះ ចំណុចមានប្រៀប ” ក្រោមអធិបតីភាព លោកជំទាវឧត្តមសេនីយឯក រស់ ច័ន្ទសោភា អគ្គស្នងការរងនគរបាលជាតិ តំណាងដ៏ខ្ពង់ខ្ពស់ឯកឧត្តមនាយឧត្តមសេនីយ៍សន្តិបណ្ឌិតអគ្គស្នងការនគរបាលជាតិ នៅសណ្ឋាគារ Hyatt Regency Phnom Penh ដោយមានការអញ្ជើញចូលរួមពី លោកជំទាវអគ្គលេខាធិការ គ.ជ.ប.ជ តំណាងអគ្គស្នងការដ្ឋាននគរបាលជាតិ គ.ជ.ប.ជ អគ្គនាយកដ្ឋានអន្តោប្រវេសន៍ បណ្ឌិត្យសភានគរបាលកម្ពុជា នាយកដ្ឋានប្រឆាំងការជួញដូរមនុស្ស និងការពារអនីតិជន អង្គភាពស៊ឺបការហិរញ្ញវត្ថុកម្ពុជា តុលាការខេត្តកណ្តាល នាយកដ្ឋានអង្គរក្ស នគរបាលសហព័ន្ធអូស្ត្រាលី នគរបាលជាតិទីម័រលែស និងស្ថា​នទូតអូស្ត្រាលី សរុប៥០នាក់ (ស្រី៣១នាក់)។
· ថ្ងៃទី​០៩ខែមីនា ឆ្នាំ២០២៣៖ លោកឧត្តមសេនីយ៍ត្រី ផេង សេងលីម អនុប្រធានក្រុមជំនួយកិច្ចការរអនុវត្តច្បាប់ បានអញ្ជើញជួបកិច្ចប្រជុំសំណោះសំណាល ជាមួយ ថ្នាក់ដឹកនាំ និងមន្រ្តីជានារីចំណុះ អគ្គលេខាធិការដ្ឋាន គ.ជ.ប.ជ ក្នុងឱកាសអបអរ សាទរទិវាសិទ្ធិនារីអន្តរជាតិ ៨មីនា ឆ្នាំ២០២៣ ខួបលើកទី១១២ ក្រោមប្រធានបទ «ស្រ្តីរួមគ្នារក្សាសុខសន្តិភាព ដើម្បីកិច្ចអភិវឌ្ឍសង្គម ក្នុងយុគសម័យឌីជីថល»   ​ ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ (គ.ជ.ប.ជ) លោកជំទាវ ឧត្ដមសេនីយ៍ឯក ប៉ុណ្ណ សំខាន់ អគ្គលេខាធិការ ឯកឧត្តម លោកជំទាវ អគ្គលេខាធិការរង ប្រធានក្រុមជំនួយកិច្ចការទាំង៦ ប្រធានលេខាធិការដ្ឋាន នាយ/នាយរង ការិយាល័យ និងមន្ត្រីនគរបាល ជាស្ត្រីទាំងអស់ របស់អគ្គលេខាធិការដ្ឋាន គ.ជ.ប.ជ នៅបន្ទប់ប្រជុំអគ្គលេខាធិការដ្ឋាន គ.ជ.ប.ជ។
· ថ្ងៃទី០៩-១០ ខែមីនា ឆ្នាំ២០២៣៖ ឯកឧត្ដម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុក ក្រុមជំនួយកិច្ចការអនុវត្តច្បាប់ បានអញ្ជើញធ្វើជាគ្រូឧទ្ទេសក្នុងវគ្គបណ្តុះបណ្តាលស្តីពី ការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ នៅមជ្ឈមណ្ឌលជាតិគ្រប់គ្រងកងកម្លាំងរក្សាសន្តិភាព បោសសំអាតមីន និងកាកសំណល់សង្គ្រាម ដោយមានសិក្ខាកាមចូលរួមចំនួន ៥៦នាក់ (ស្រី០៤នាក់)។
· ថ្ងៃទី១៥ ខែមីនា ឆ្នាំ២០២៣៖ ឯកឧត្ដម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុក ក្រុមជំនួយកិច្ចការអនុវត្តច្បាប់ ដោយមានការចាត់តាំងពីលោកជំទាវ អនុប្រធានអចិន្ត្រៃយ៍ គ.ជ.ប.ជ បានអញ្ជើញ ចូលរួមតំណាងក្នុងនាមលោកជំទាវឧត្ដមសេនីយ៍ទោ រ៉ន សិរីលក្ខិណា អគ្គលេខាធិការរង ក្រុមជំនួយកិច្ចការ សហប្រតិបត្តិការជាតិ អន្តរជាតិ ក្នុងកិច្ចប្រជុំក្រុមការងារសហប្រតិបត្តិការអន្តរជាតិ និងក្រុមការងារខមមីតកម្ពុជា ក្រោមអធិបតីភាព លោកជំទាវ ហ៊ូ សាមិត្ត រដ្ឋលេខាធិការក្រសួងកិច្ចការនារី និងជាប្រធានក្រុមការងារ សហប្រតិបត្តិការអន្តរជាតិ (គ.ជ.ប.ជ) និងប្រធានក្រុមការងារមហាអនុតំបន់មេគង្គខមមីតកម្ពុជា។
គោលបំណងនៃកិច្ចប្រជុំ គឺដើម្បីផ្សព្វផ្សាយលទ្ធផល នៃកិច្ចប្រជុំថ្នាក់រដ្ឋមន្ត្រីខមមីត ជាពិសេសពិភាក្សា ពីតួនាទី ភារកិច្ច និង ទិសដៅបន្ដរបស់កម្ពុជា ក្នុងការធ្វើជាប្រធានប្ដូរវេនខមមីត និង ពិភាក្សាពីស្ថានភាពបច្ចុប្បន្ន នៃអំពើជួញដូរមនុស្ស នៅកម្ពុជា រៀបចំយន្តការបញ្ជូនឆ្លងដែន និងយន្តការបញ្ជូនថ្នាក់ជាតិ ចែករំលែក បទពិសោធន៍ល្អៗ បញ្ហាប្រឈម និងទិសដៅបន្តរបស់ក្រុមការងារ។ ឯកឧត្តម ឧត្ដមសេនីយ៍ត្រី តែ សុថារេត បានអញ្ជើញធ្វើបទបង្ហាញសង្ខេបស្ដីពីស្ថានភាពបច្ចុប្បន្ននៃការងារប្រយុទ្ធប្រឆាំងអំពើជួញដូរមនុស្សនៅកម្ពុជា និងបានឆ្លើយសំនួរពិភាក្សានៅក្នុងកិច្ចប្រជុំផងដែរ ។សមាសភាពអញ្ជើញចូលរួមក្នុង កិច្ចប្រជុំ មានលោកឧត្ដមសេនីយ៍ត្រី តាវ វិភក្ដិ ប្រធានក្រុម ជំនួយកិច្ចការស្ដីទី ក្រុមការងារសហប្រតិបត្តិការជាតិ អន្តរជាតិ លោកវរសេនីយ៍ត្រី ឆន ដារ៉ារិទ្ធ នាយរងការិយាល័យ នៃអគ្គលេខាធិការដ្ឋាន គ.ជ.ប.ជតំណាងមកពីក្រសួងកិច្ចការនារី ក្រសួងសង្គមកិច្ច អតីតយុទ្ធជន និងយុវនីតិសម្បទា តំណាងកងរាជអាវុធហត្ថលើផ្ទៃប្រទេស តំណាងនាយកដ្ឋានប្រឆាំងការជួញដូរ និងការពារអនីតិជន នៃអគ្គស្នងការដ្ឋាន នគរបាលជាតិ តំណាងអគ្គនាយកដ្ឋានអត្តសញ្ញាណកម្ម តំណាងក្រសួងយុត្តិធម៌ តំណាង UNDP តំណាងអង្គការ IOM អង្គការសម្ព័ន្ធចាប់ដៃ និងដៃគូពាក់ព័ន្ធសរុបចំនួន ៤៣រូប (ស្ត្រី១៩រូប) នៅទីស្តីការក្រសួងកិច្ចការនារី ។
· ថ្ងៃទី២០ ខែមីនា ឆ្នាំ២០២៣៖ ឯកឧត្ដម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការអនុវត្តច្បាប់ បានចូលរួមអមដំណើរលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ​ ធ្វើបាឋកថា ស្តីពីការប្រឆាំងអំពើជួញដូរមនុស្សនៅកម្ពុជា ជូនដល់សិក្ខាកាមវគ្គសុក្រឹតការថ្នាក់ដឹកនាំនគរបាលកម្រិត១ និងកម្រិត២ ជំនាន់ទី៣ នៅបណ្ឌិត្យសភានគរបាលកម្ពុជា។ 
· ថ្ងៃទី២៣ ខែមីនា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និងថ្នាក់ដឹកនាំ ព្រមទាំងមន្ត្រីក្រុមជំនួយកិច្ចការអនុវត្តច្បាប់ បានអញ្ជើញចូលរួមបើកពិធីផ្សព្វផ្សាយរបាយការណ៍ជាតិឆ្នាំ ២០២២ និងលើកទិសដៅការងារឆ្នាំ ២០២៣  ក្រោមអធិបតីភាពដ៏ខ្ពង់ខ្ពស់សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្រ្តីក្រសួងមហាផ្ទៃ និងជាប្រធាន គ.ជ.ប.ជ ។ មានវត្តមាន អញ្ជើញចូលរួមក្នុងអង្គពិធីមាន ថ្នាក់ដឹកនាំក្រសួង-ស្ថាប័នជាប្រធាននិង អនុប្រធាន សមាជិក នៃក្រុមការងារអន្តរក្រសួងទាំង៦ នៃគ.ជ.ប.ជ ឯកឧត្តម លោកជំទាវ ជាសមាជិក សមាជិការ នៃគ.ជ.ប.ជ និងរាជរដ្ឋាភិបាល ថ្នាក់ដឹកនាំ របស់អគ្គលេខាធិការដ្ឋាន គ.ជ.ប.ជ មាន លោកជំទាវ អនុប្រធានអចិន្ត្រៃយ៍ លោកជំទាវ អគ្គលេខាធិការ អគ្គលេខាធិការរង ប្រធានលេខាធិការដ្ឋាន ប្រធាននៃក្រុមជំនួយ កិច្ចការទាំង៦ មន្រ្តីបច្ចេកទេស មន្ត្រីរបាយការណ៍  មន្រ្តីក្រោមឱវាទ មន្រ្តីរាជការ កងកម្លាំងប្រដាប់ អាវុធគ្រប់ប្រភេទ ឯកឧត្តម លោកជំទាវ អភិបាល អភិបាលរងជាប្រធាន គ.ខ.ប.ជ និងប្រធានលេខាធិការដ្ឋាន គ.ខ.ប.ជ នៃគណៈអភិបាលរាជធានី-ខេត្តទាំង ២៥ លោកជំទាវ ឯកអគ្គរាជទូត ឯកអគ្គរដ្ឋទូត កុងស៊ុល និងតំណាងបេសកកម្មនៃបណ្តាប្រទេសជាមិត្តប្រចាំនៅកម្ពុជា ជាប្រធាន ឬតំណាងអង្គការ សហប្រជាជាតិ អង្គការអន្តរជាតិ អង្គការសង្គមស៊ីវិល ដែលកំពុងធ្វើសកម្មភាពនៅក្នុងព្រះរាជាណាចក្រកម្ពុជា ពាក់ព័ន្ធជាច្រើនរូប សរុបប្រមាណ ៣០០នាក់  នៅសាលសន្និសិទវិទ្យាស្ថានជាតិអប់រំ ។ 
· ថ្ងៃទី២៤ ខែមីនា ឆ្នាំ២០២៣៖  ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំពិភាក្សាដើម្បីផ្ដល់ធាតុចូល (ស្ដីពិការពង្រឹងការការពារ និងផ្ដល់សេវាដល់ជនរងគ្រោះនៅកម្ពុជា) សម្រាប់ជាមូលដ្ឋានក្នុងការផ្ដល់ការគាំទ្រការអនុវត្តគម្រោង ក្រោមអធិបតីភាព លោកជំទាវ ឧត្តមសេនីយ៍ឯក ប៉ុណ្ណ សំខាន់  អគ្គលេខាធិការ គ.ជ.ប.ជ ដោយមានការអញ្ជើញចូលរួមពី ឯកឧត្តម ឧត្តមសេនិយ៍ឯក លី តុងហ៊ុយ អគ្គលេខាធិការរង គ.ជ.ប.ជ ឯកឧត្តម ឧត្តមសេនិយ៍ទោ នី គឹមស្រេន អគ្គលេខាធិការរង គ.ជ.ប.ជ ឯកឧត្តមអគ្គលេខាធិការរង គ.ជ.ប.ជ លោកឧត្តមសេនីយ៍ត្រី តាវ វិភក្តិ អនុប្រធានក្រុមជំនួយកិច្ចសហប្រតិបត្តិការជាតិ អន្តរជាតិ លោកវរសេនីយ៍ឯក ជា ឆៃរី អនុប្រធានក្រុមជំនួយកិច្ចការការពារជនរងគ្រោះ នៅសាលប្រជុំអគ្គលេខាធិការដ្ឋាន គ.ជ.ប.ជ ។
· ថ្ងៃទី២៧ ខែមីនាឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំបច្ចេកទេសថ្នាក់ជាតិស្ដីពីការពិនិត្យកែសម្រួលផែនការជាតិសម្រាប់អនុវត្តកតិកាសញ្ញាពិភពលោក ស្ដីពីទេសន្តរប្រវេសន៍ប្រកបដោយសុវត្ថិភាព រៀបរយ និងស្របច្បាប់ ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ មានការសហការពីអង្គការ IOM ដោយមានការអញ្ជើញចូលរួមពី ឯកឧត្តម ញ៉ឹក វណ្ណារ៉ា រដ្ឋលេខាធិការក្រសួងសង្គមកិច្ច អតីតយុទ្ធជន និងយុវនីតិសម្បទា ឯកឧត្តម សៀក សុជាតិ រដ្ឋលេខាធិការក្រសួងការពារជាតិ លោកជំទាវ សួស រដ្ឋាវី រដ្ឋលេខាធិការក្រសួងការងារ និងបណ្ដុះបណ្ដាលវិជ្ជាជីវៈ ឯកឧត្តម សាម៉ន បណ្ឌិត រដ្ឋលេខាធិការក្រសួងព័ត៌មាន លោកជំទាវ ឡុង សុផល្លី អនុរដ្ឋលេខាធិការក្រសួងកិច្ចការនារី លោកជំទាវ ជូ ពុទ្ធានី អនុរដ្ឋលេខាធិការក្រសួងផែនការ ឯកឧត្តម ម៉ៅ តាន់អ៊ាង អនុរដ្ឋលេខាធិការក្រសួងសុខាភិបាល លោកជំទាវ ឧត្តមសេនីយ៍ឯក ប៉ុណ្ណ សំខាន់ អគ្គលេខាធិការ គ.ជ.ប.ជ ឯកឧត្តម  លោកជំទាវ តំណាងក្រសួង  ស្ថាប័ន អង្គការដៃគូពាក់ព័ន្ធ និងមន្រ្តីបច្ចេកទេស នៃអគ្គលេខាធិការដ្ឋាន គ.ជ.ប.ជ សរុបចំនួន ៤៧ រូប ស្រី ១១ រូប នៅសណ្ឋាគារ SUN & MOON រាជធានីភ្នំពេញ ។
· ថ្ងៃទី៣១ ខែមីនា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និងជាសមាជិកអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ បានអញ្ជើញចូលរួមកិច្ចប្រជុំបូកសរុបលទ្ធផលការងារអនុគណៈកម្មការចំពោះកិច្ចអនុវត្តផែនការសកម្មភាពការងាររបស់ក្រុមការងារត្រួតពិនិត្យរួមនៃក្រុមប្រទេសអាស៊ីប៉ាស៊ីហ្វិកអំពីកិច្ចសហប្រតិបត្តិការអន្តរជាតិ(អ.អ.ផ) ​ ក្រោមអធិបតីភាព ឯកឧត្តម កើត រិទ្ធ រដ្ឋមន្ត្រីក្រសួងយុត្តិធម៌ និងជាប្រធាន អ.អ.ផ នៅសណ្ឋាគារ ហ្គាដិន ស៊ីធី ។ កិច្ចប្រជុំនេះក៏មានការអញ្ជើញចូលរួមពីសំណាក់ ឯកឧត្តម លោកជំទាវជាអនុប្រធាន និងជាសមាជិក អ.អ.ផ  ដែលសុទ្ធសឹងជាឥស្សរជនជាន់ខ្ពស់មកពីក្រសួង-ស្ថាប័ននានា ពាក់ព័ន្ធនឹងការងារប្រឆាំងការសម្អាតប្រាក់ និងហិរញ្ញប្បទានភេរវកម្ម និងហិរញ្ញប្បទានដល់ការរីកសាយភាយអាវុធមហាប្រល័យច្រើនរូប។​
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែចេត្រ ឆ្នាំខាល ចត្វាស័ក ព.ស២៥៦៦
រាជធានីភ្នំពេញ ថ្ងៃទី.............ខែមីនាឆ្នាំ២០២៣
ប្រធានក្រុមជំនួយកិច្ចការ


                          	បានឃើញ និងសូមគោរពជូន
លោកជំទាវឧត្តមសេនីយ៍ឯក វេជ្ជ. អគ្គលេខាធិការ
មេត្តាពិនិត្យ និងសុំមតិដឹកនាំដ៏ខ្ពង់ខ្ពស់។
ថ្ងៃ.....................ខែចេត្រ ឆ្នាំខាល ចត្វាស័ក ព.ស២៥៦៦
រាជធានីភ្នំពេញ ថ្ងៃទី.............ខែមីនា ឆ្នាំ២០២០២៣
អគ្គលេខាធិការរង

